पाएं अपने शहर की ताज़ा ख़बरें और फ्री ई-पेपरडाउनलोड करें
छिंदवाड़ा। 2 दिन पहले ही जिले के कोरोना प्रभारी मंत्री अरविंद भदौरिया ने कलेक्ट्रेट सभाकक्ष में यह दावा किया था कि कोरोना संक्रमण को रोकने के लिए राज्य सरकार जिले में ऑक्सीजन और दवा की नियमित आपूर्ति कर रही है, लेकिन मंत्री जी के जाने के 1 दिन बाद ही उनके दावे की हकीकत सामने आ गई है । दरअसल जिले में पिछले 2 दिनों से कोविड संक्रमित मरीजों के उपचार में सहायक माने जाने वाले रैमडेसीवर इंजेक्शन की आपूर्ति नहीं हो रही है , ऐसे में संक्रमित मरीजों के उपचार में परेशानी होने लगी है। रविवार को जिला प्रशासन के द्वारा स्टॉक में रखे गए पांच इंजेक्शन गंभीर मरीजों को उपलब्ध कराए गए लेकिन अब यदि इन इंजेक्शन ओं की जरूरत पड़ेगी तो मरीज को आसानी से एक भी इंजेक्शन उपलब्ध नहीं हो सकेगा। हालांकि जिला प्रशासन ने यह दावा किया है कि सोमवार या मंगलवार को जिले में रेमडेसीविर इंजेक्शन उपलब्ध हो जाएंगे।
जिले में नहीं हुई प्राइवेट और सरकारी सप्लाई
जानकारी देते हुए एसडीएम अतुल सिंह ने बताया कि जिले में रविवार को प्राइवेट और सरकारी तौर पर की जाने वाली रैमडेसीवर इंजेक्शन की सप्लाई नहीं होने से थोड़ी परेशानी हो रही है । सोमवार तक यह सप्लाई होने की उम्मीद है जिससे इंजेक्शन की उपलब्धता हो जाएगी।
महिला ने दिखाई मानवीयता, भाई के लिए बुलाए इंजेक्शन दूसरे मरीज को किये दान
एक तरफ रेमेडेसीवर इंजेक्शन को लेकर कालाबाजारी की जा रही है तो दूसरी तरफ कुछ ऐसे लोग भी हैं जो इस आपदा काल में मानवता की मिसाल पेश कर रहे हैं ऐसे ही जीता जागता उदाहरण जिला चिकित्सालय में आज देखने को मिला । दरअसल यहां श्रीमती गुप्ता ने मानवता की मिसाल पेश करते हुए अपने भाई के उपचार के लिए बुलाए गए दौरान दो रेमडेसीविर इंजेक्शन एक अन्य मरीज के उपचार के लिए दान कर दिए श्रीमती गुप्ता ने बताया कि उनके भाई ठीक हो गए हैं इसलिए उन्होंने अन्य मरीज को ये इंजेक्शन उपलब्ध करा दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn